Document ID: 31997R1065

Komisijos reglamentas (EB) Nr. 1065/97
1997 m. birželio 12 d.
papildantis Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Tarybos reglamento (EEB) Nr. 2081/92 17 straipsnyje nustatyta tvarka priedą
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodos apsaugos [1] su pakeitimais, padarytais Reglamentu (EB) Nr. 535/97 [2], ypač į jo 17 straipsnio 2 dalį,
kadangi buvo paprašyta pateikti papildomos informacijos dėl tam tikrų pavadinimų, kuriuos valstybės narės pateikė pagal Reglamento (EEB) Nr. 2081/92 17 straipsnį, siekiant užtikrinti, kad pavadinimai atitiktų minėto reglamento 2 ir 4 straipsnių nuostatas; kadangi papildoma informacija parodo, kad pavadinimai atitinka minėtų straipsnių nuostatas; kadangi todėl jie turėtų būti įregistruoti ir įrašyti į Komisijos reglamento (EB) Nr. 1107/96 [3] su paskutiniais pakeitimais, padarytais Reglamentu (EB) Nr. 123/97 [4], priedą;
kadangi, įstojus trims naujoms valstybėms narėms, šešių mėnesių laikotarpis, numatytas Reglamento (EEB) Nr. 2081/92 17 straipsnyje, prasideda nuo jų įstojimo datos; kadangi tam tikri tų valstybių narių pateikti pavadinimai atitinka minėto reglamento 2 ir 4 straipsnių nuostatas ir todėl turėtų būti įregistruoti;
kadangi pavadinimas "Speck dell'Alto Adige" siejamas su pasienio geografine teritorija, kurioje kalbama dviem kalbomis; kadangi dėl šios priežasties taikomos 5 straipsnio 5 dalies nuostatos, o atitinkamos valstybės narės pasitarė viena su kita ir susitarė; kadangi pavadinimas jau užregistruotas italų kalba, jis taip pat turėtų būti užregistruotas vokiečių kalba;
kadangi šiame reglamente numatytos priemonės atitinka Geografinių nuorodų ir kilmės vietos nuorodų reguliavimo komiteto nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priede išvardytais pavadinimais papildomas Reglamento (EB) Nr. 1107/96 priedas.
2 straipsnis
Pavadinimas "Speck dell’Alto Adige" registruojamas vokiečių kalba kaip "Südtiroler Markenspeck" arba "Südtiroler Speck".
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. birželio 12 d.

Labels: 0
3
17
6